钦定古今图书集成/明伦汇编/官常典/第637卷 > 邵宝
## 钦定古今图书集成/明伦汇编/官常典/第637卷 > 邵宝

按《开封府志》：“宝，字国贤，直隶无锡人。成化末，知许州。
先是岁大饥，关陜流徙，至相食郡境，宝赈贷安辑，全
活者甚众。又置政惠、总社二仓，岁储谷万馀石，民无
荒虞。又有蒋马坡花沟湖若干顷，皆膏腴地，民有妄
献之藩府者，累岁争讼，逮数百人。按事者欲为阿附，
宝力诋之，乃白于台臣，竟不为所夺。在许凡八年，擢”
户部员外郎。